text: কবিতা কৌশিক (জন্ম: ১৫ ফেব্রুয়ারি ১৯৮১) একজন ভারতীয় অভিনেত্রী। তিনি একতা কাপুরের কুটুম্বের মাধ্যমে টেলিভিশনে আত্মপ্রকাশ করেছিলেন। কবিতা সাব টিভি সিটকম এফ.আই.আর.-এর চন্দ্রমুখী চৌটালার চরিত্রে অভিনয়ের জন্য অধিক পরিচিত, এটি এমন একটি চরিত্র যা ভারতীয় টেলিভিশন শিল্পে তার ক্যারিয়ার প্রতিষ্ঠায় গুরুত্বপূর্ণ ভূমিকা রেখেছে। কবিতা আপাতবাস্তব নৃত্য প্রতিযোগিতামূলক অনুষ্ঠান নাচ বালিয়েতে অংশ নিয়েছিলেন, এবং ঝলক দিখলা জা-র অষ্টম মরশুমের অন্যতম প্রতিযোগী ছিলেন। কবিতা সাব টিভির ড. ভানুমতি অন ডিউটি-তে মূখ্য চরিত্রে অভিনয় করেছিলেন।
  
  প্রাথমিক জীবন 
  কবিতা ১৯৮৮ সালের ১৫ ফেব্রুয়ারি দিল্লিতে একটি মধ্যবিত্ত পরিবারে জন্মগ্রহণ করেছিলেন। তার বাবা দীনেশচন্দ্র কৌশিক সি.আর.পি.এফ.-র একজন অবসরপ্রাপ্ত কর্মকর্তা। তিনি উত্তরখণ্ডের নৈনিতালের অল সেন্ট'স স্কুল থেকে বিদ্যালয় শিক্ষাজীবন শেষ করেছিলেন এবং দিল্লির ইন্দ্রপ্রস্থ কলেজ ফর উইমেন-এ যোগ দেন, যেখান থেকে তিনি দর্শনে ডিগ্রি অর্জন করেন। তিনি কলেজের দিন থেকেই উপস্থাপিকা এবং মডেল হিসাবে তার কর্মজীবন শুরু করেছিলেন।
  
  অভিনয় জীবন 
  
  কবিতা কৌশিকের অভিনয়ে যাত্রা শুরু হয়েছিল যখন তিনি ২০০১ সালে টেলিভিশন ধারাবাহিক "কুটুম্ব"-এর অডিশনে এসেছিলেন। এই ধারাবাহিকে তার সফলতার পর তাকে অন্য একটি সিরিয়াল "কাহানি ঘর ঘর কি"-তে দেখা যায়, যেখানে তিনি মনয়া দোশি চরিত্রে অভিনয় করেছিলেন। কবিতা জনপ্রিয় ধারাবাহিক "কুমকুম"-এও ছিলেন, যেখানে তাকে নয়নার চরিত্রে অভিনয় করতে দেখা যায়। কবিতাকে ভিন্নভাবে দেখা গিয়েছিল জনপ্রিয় টেলিভিশন ধারাবাহিক "রিমিক্স"-র টাপোরি আইনজীবী চরিত্রে। কবিতা জনপ্রিয় ভারতীয় টিভি সিরিয়াল সি.আই.ডি.-তে সাব-ইন্সপেক্টর অনুষ্কার চরিত্রেও অভিনয় করেছেন। লম্বা এবং সুন্দরী এই অভিনেত্রী সাব টিভির কমিক ক্রাইম শো "এফ.আই.আর" এর মাধ্যমে সবার কাছে ব্যপক পরিচিতি লাভ করে। এফ.আই.আর-এ কবিতা কৌশিক একজন হরিয়ানভি পুলিশ পরিদর্শক, চন্দ্রমুখি চৌটালার চরিত্রে অভিনয় করেছেন। ২০০৬ সালে শো শুরুর পর থেকেই দর্শকরা এই সিরিয়ালে তার চরিত্রটি পছন্দ করেছেন এবং শো-টি সকলের কাছেই গ্রহণযোগ্যতা পায়। তার শোভন প্রকৃতি এবং এই শো-তে কঠোর কিন্তু মজার উপস্থিতি তাকে সকলের মনোযোগ আকর্ষণ করতে সহায়তা করেছে। বর্তমানে তিনি ভারতীয় টেলিভিশনের শীর্ষ মহিলাদের মধ্যে একজন হিসাবে তালিকাভুক্ত হয়েছেন। কবিতা কৌশিক অভিনীত টিভি সিরিয়ালের মধ্যে রয়েছে- কেশার, ইয়ে মেরি লাইফ হ্যায়, ঘর এক স্বাপ্না, ‘'রাত হোনে কো হ্যায়'’, তোতা ওয়েডস ময়না ইত্যাদি। তাকে তার সঙ্গী করণ গ্রোভারের সাথে ২০০৫ সালে ড্যান্স রিয়েলিটি শো "নাচ বালিয়ে"-তেও দেখা গিয়েছিল। কবিতা কৌশিক অভিনীত সিনেমাগুলি হলো- এক হাসিনা থি, মুম্বই কাটিং, ফিল্লাম সিটি, জাঞ্জির এবং ললিপপ সিন্স ১৯৪৭।
  
  ব্যক্তিগত জীবন 
  কবিতার সাথে টেলিভিশন অভিনেতা করণ গ্রোভারের সম্পর্ক ছিলো এবং তারা সেলিব্রিটি দম্পতিদের নাচের আপাতবাস্তব প্রতিযোগিতামূলক অনুষ্ঠান নাচ বালিয়ে ৩-এ অংশও নিয়েছিলেন। ২০০৮ সালে এই দম্পতি আলাদা হয়ে যায়। কবিতা ২০১৭ সালে তার বন্ধু রণিত বিশ্বাসের সাথে বিবাহে আবদ্ধ হন।
  
  চলচ্চিত্রের তালিকা
  
  পুরস্কার এবং সম্মাননা 
  টেলিভিশন অনুষ্ঠান এফ.আই.আর.-এ তার উল্লেখযোগ্য ভূমিকার জন্য নিম্নলিখিত পুরস্কারগুলি লাভ করেছেন:
  
  তথ্যসূত্র
  
  বহিঃসংযোগ 
  
   
  
  বিষয়শ্রেণী:ভারতীয় অভিনেত্রী
  বিষয়শ্রেণী:১৯৮১-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:ভারতীয় নারী মডেল
  বিষয়শ্রেণী:ভারতীয় টেলিভিশন অভিনেত্রী
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:পাঞ্জাবি চলচ্চিত্র অভিনেত্রী
  বিষয়শ্রেণী:হিন্দি চলচ্চিত্র অভিনেত্রী
  বিষয়শ্রেণী:২১শ শতাব্দীর ভারতীয় অভিনেত্রী
  বিষয়শ্রেণী:২১শ শতাব্দীর অভিনয়শিল্পী
  বিষয়শ্রেণী:বিগ বসের প্রতিযোগী
title: কবিতা কৌশিক